Publication: Magyar Közlöny
Issue: MK-2001-147 (Year: 2001, Number: 147)
Era: 1990-2004
Section: A Kormány a postai szolgáltatások ellátásáról, a hírközlésről szóló 2001. évi XL. törvény (a továbbiakban: Hkt.)
Paragraph Index: 974

(1) A szolgáltató a 4. §-ban meghatározott címadatokon kívül a küldeményre feljegyzett egyéb adatokat (pl. a címzett anyja neve) nem köteles figyelembe venni. Nem vizsgálja, hogy a cím adataiban megjelölt helyen van-e más ugyanolyan nevű személy, aki a küldeményre igényt tarthat. Ha a küldeményre többen tartanak igényt, és emiatt a jogosult átvevő személyét illetően kétség merül fel, a szolgáltató a küldeményt — e körülménynek a kézbesítő okiraton és a küldeményen történő feltüntetése után — visszaküldi a feladónak.

Source: https://magyarkozlony.hu/hivatalos-lapok/081ead607991afd38dd4901a56fa43cd5378d72c/dokumentumok/d0ddd14b85b63f328b5b94f23ccb79c490472c68/letoltes